《失题十七首 其十六》
明代·张弼

鹤城西畔独凭高，忽接輶车下廓廖。萧散情怀陶靖节，幽深诗句楚离骚。

江山摇落秋逾静，鸿雁归来燕去遥。邂逅且𢬵今日醉，明朝回首隔云霄。

作者简介：（1425—1487）明松江府华亭人，字汝弼，号东海。成化二年进士。久任兵部郎，议论无所顾忌。出为南安知府，律己爱物，大得民和。少善草书，工诗文，自言吾书不如诗，诗不如文。有《鹤城稿》、《东海稿》等。